王一楨

王一楨（），字以寧，號柱明，直隸池州府青陽縣人，軍籍，明朝政治人物。

生平 
萬曆十九年（1591年）辛卯科應天鄉試舉人，二十三年（1595年）乙未科進士。授邹县知县，课民农桑，設官庄百馀所，以处民之无恒业者。岁大祲，安集流移，赈恤备至。又广置学田，建孟子庙，邹人德之，立生祠十有二处。擢兵部車駕司主事，請停礦稅。三十一年（1603年）典河南鄉試，所拔稱得人。晉車駕司員外郎、武選司郎中，三十七年（1609年）十一月擢廣西蒼梧道參政，四十年（1612年）轉湖廣按察使、右布政使，四十五年（1617年）升左布政使。御苗靖盗，选侍卫，制藩璫，争册立，清皇木馀价三十万两，裁纸额五十万两，并贮库以充边饷，台使者方疏上其事，而以劳卒官，享年六十，朝论惜之，给传归其櫬。所在祀名宦，郡县祀乡贤，邑西与九華有专祠，并陪祀太白祠。

家族 
祖父王天倫；父王世祿，初贈兵部車駕司主事，加贈湖廣左布政使。母徐氏。

参考文献
丁紹軾《明湖廣布政司左布政柱明王公墓誌銘》

 

萬曆十九年辛卯科應天鄉試舉人
Y
青陽人
軍籍進士
明朝鄒縣知縣
明朝鄉試副考官
明朝兵部車駕司主事
明朝兵部車駕司員外郎
明朝兵部武選司郎中
明朝廣西布政使司參政
明朝湖廣按察使
明朝湖廣右布政使
明朝湖廣左布政使